Hei! Olet tervetullut löytöretkelle herätyksiin.
Seurakunnan historia on vahvasti herätysten historiaa.
Apostolien aika oli lähetystyön ja herätysten aikaa.
On mielenkiintoista tutkia yhteyttä lähetystyön ja herätysten välillä.
Apostoli Paavali vei evankeliumin nykyisen Turkin ja Kreikan alueelle.
Apostoli Tuomas vei evankeliumin aina Intiaan saakka.
Mitä voimme oppia kristinuskon ensimmäisistä vuosisadoista?
Tutkijat ovat havainnoineet noilta ajoilta -
kolme ilmeisintä kristinuskon menestystekijää: -
Miten on meidän omana aikanamme?
Tunnetaanko meidät kristityt samoista asioista?
Keisarikulttia ei tietenkään ole samassa muodossa nykyään, -
mutta on hälyttävää huomioida, -
kuinka länsimaissa poliittiset ideologiat syrjäyttävät kristinuskoa.
Meidänkin ajassamme kristittyjä vainotaan.
Jo apostolisena aikana kristittyjen vainot vain nopeuttivat -
kristillisen uskon leviämistä.
Silloin jo tunnettiin sanonta Marttyyrien veressä on uskon siemen.
Usko oli todellinen vaihtoehto keisarin palvonnalle -
ja ajan rappeutuneelle moraalille.
Jo ensimmäisinä vuosisatoina syntyi myös erilaisia uudistusliikkeitä.
Montanolaisuus on yksi varhaisimpia 200-luvulta.
Sitä sävytti Jeesuksen pikaisen paluun odotus -
ja henkilahjojen korostus.
200-luvun lopulla vetäytyivät ensimmäiset erämaaisät -
autiomaan hiljaisuuteen rukoilemaan.
Yksi varhaisimpia tunnettuja erämaaisiä on Pyhä Paavali Erakko.
Hän vetäytyi vainoja pakoon Egyptin erämaahan.
Hän eli vuosikymmenet erämaa- luolassa askeettisesti köyhyydessä
ja yksinäisyydessä rukoukseen omistautuen.
Hänen kuolemansa lähestyessä Jumala lähetti -
toisen erämaaisän Antonioksen hänen luokseen.
Hänet tunnetaan meidän aikanamme nimellä Antonius Suuri.
Hän oli yksi luostarilaitoksen perustajista.
Antonioksen kerrotaan nähneen itsensä apostolien ja enkelien -
olleen paikalla Paavali Erakon kuollessa.
Erämaaisien elämään liittyy monia ihmeellisiä kertomuksia -
Jumalan läsnäolosta.
Sitten suunnataanpa katseemme Brittein saarten suuntaan -
Irlantiin ja Skotlantiin. 400- ja 500-luvut olivat -
kelttiläisen kristillisyyden alun aikaa.
Tuolta ajalta tunnemme henkilöt Pyhä Patrick, -
Pyhä Columba Ionalainen ja Pyhä Columbanus.
Pyhän Patrickin kautta kristinuskon sanoma tuli Irlantiin.
Toki joitain kristittyjä oli ollut ennen häntäkin koillisrannikolla, -
mutta hän on varsinainen Irlannin herättäjä.
Pyhä Columba saarnasi Skotlannissa pikteille, sen pakanaheimoille.
Hän teki ihmetekoja, perusti Ionan luostarin, -
joka oli hyvin kuuluisa omana aikanaan.
Nyt puhutaan suunnilleen 500-luvusta.
Columbanus perusti puolestaan useita luostareita Länsi-Eurooppaan
Hän oli lähetystyöntekijä ja myös herätyssaarnaaja.
Hänen tiedetään parantaneen sairaita ja rukoilleen eläintenkin kanssa.
Kelttiläinen kristillisyys oli vahvaa lähetystyön aikaa -
ja herätysten aikaa erityisesti Irlannissa ja Skotlannissa -
ja muuta läntistä Manner-Eurooppaa myöten.
Kelttiläiset kristityt ovat jättäneet jälkipolville -
upeasti kuvitettuja evankeliumi- kirjoja ja monia rukouskirjoja, -
joita mielellään luetaan meidänkin aikanamme.
Uuden vuosituhannen alkaessa monia huolestutti kirkon maallistuminen.
Silloin alkoi laajempi uudistus- liikkeiden ja herätysten aika.
Usein uudistus on alkanut yhdestä ihmisestä -
tai pienestä uskovien ryhmästä.
1100-1200-luvut olivat valdolaisten aikaa.
Heidän toiminta-aluettaan olivat -
nykyisen Ranskan, Italian ja Sveitsin alueet.
Valdolaisuus sai alkunsa lyonilaisesta kauppiaasta -
Peter Valdosta, joka järkyttyi läheisen ystävän kuolemasta -
ja etsi lohtua Raamatusta.
Ainoa saatavilla oleva Raamattu oli latinankielinen.
Sitä oli vaikea ymmärtää.
Niinpä Valdo käännätti osia Raamatusta paikalliselle kielelle.
Se oli hänen aikanaan aivan erityislaatuinen teko.
Raamatun kehotus herätti hänet myymään omaisuutensa -
ja jakamaan sen köyhille. Hän saarnasi Lyonin kaduilla ja kujilla -
ja sai paljon seuraajia.
Raamattua tutkiessaan hän havaitsi monia katolisen kirkon epäkohtia.
Niinpä hän joutui konfliktiin paavin kanssa.
Pian alkoivat julmat vainot.
Vuonna 1211 Strasbourgissa poltettiin 80 valdolaista roviolla.
Alkaneissa vainoissa surmattiin tuhansia.
Muu Eurooppa kauhistui julmuuksia, -
mutta liikettä ei saatu kukistettua.
Se jatkoi kirkon maallistumisen arvostelua, -
käänsi osia Raamatusta kansankielelle, -
perusti maanalaisia seurakuntia ja koulutti työntekijöitä.
Tosin samoihin aikoihin eli 1200-luvulla Italiassa -
Jumala herätti ylellistä ja nautinnollista elämää viettäneen -
rikkaan kauppiaan pojan Franciscus Assisilaisen.
Tämä luovutti pois omaisuutensa -
ja alkoi saarnata Jumalan rakkaudesta.
Hän sai paljon seuraajia.
Näille tunnusomaista oli köyhyyden ihannointi ja rakkauden teot, -
myös parannuksenteon julistus.
Franciscus Assisilainen perusti fransiskaanisen veljeskunnan -
paavin luvalla. Franciscuksesta tiedetään, -
että hän rakasti luomakuntaa.
Hänkin saarnasi myös eläimille.
Noudattaen lähetyskäskyä hän lähti ristiretkeläisten mukaan -
ja vieraili mm. Egyptissä, Syyriassa ja Pyhällä maalla.
Franciscuksen kerrotaan todistaneen uskonsa sulttaanin edessä -
kävelemällä tulen päällä.
1300-1400-luvuilta tunnemme Englannista -
John Wycliffen ja Lollandit.
John Wycliffe kyseenalaisti hänkin paavin vallan -
ja kritisoi kirkon maallistumista, mm. anekauppaa.
Hän korosti Raamattua ja sen lukemisen merkitystä.
Hän käänsi ystäviensä kanssa koko Raamatun englanniksi.
Edellinen germaaninen käännös oli tehty noin tuhat vuotta aiemmin.
Wycliffe ystävineen koulutti myös maallikkosaarnaajia.
Käännetäänpä sitten katse tuonne nykyisen Tsekin alueelle.
Siellä oli Jan Hus ja hussilaiset eli Böömin veljet -
1400-1500-luvulla.
Jan Hus eli vv. 1371-1415.
Hussilaiset olivat Husin reformaatio- aatteiden kannattajia Böömissä.
Hus ja hussilaiset saivat huomattavasti vaikutteita -
mm. John Wycliffeltä tämän innostuksesta Raamattuun.
Tässä meidän on mielenkiintoista havaita tämä.
Kun Jumalan tulet syttyvät jollakin alueella, -
niin vaikka niitä siellä tukahdutettaisiin, -
ne syttyvät taas toisella alueella.
Jumalan tulia ei ihminen sammuta.
Vuonna 1412 paavi julisti Husin kannattajineen interdiktiin.
Husia kuulusteltiin Konstanzin kirkolliskokouksessa v. 1415.
Kun hän kieltäytyi perääntymästä, -
hänet poltettiin roviolla kerettiläisenä.
Pari viikkoa ennen kuolemaansa Hus kirjoitti rukouksensa: -
"Minua lohduttavat suuresti Kristuksen sanat: -
Autuaita olette te, kun ihmiset vihaavat teitä. -
Oi, kaikkein pyhin Kristus, vedä minua heikkoa puoleesi. -
Sillä jos Sinä et vedä meitä, me emme voi seurata Sinua. -
Anna minulle peloton sydän, oikea usko, luja toivo, -
täydellinen rakkaus, että kärsivällisesti ja iloiten -
antaisin henkeni Sinun tähtesi. Aamen."
On mielenkiintoista tehdä tällainen havainto.
Husin kerrotaan sanoneen roviolla tietyt sanat.
Huomaa tässä, että Hus merkitsi tsekin kielellä hanhea.
Hän sanoi: "Te poltatte nyt hanhen, -
mutta vuosisadan kuluttua teillä on oleva joutsen, -
jota ette voi paistaa ettekä keittää."
Nämä profeetalliset sanat viittasivat ilmeisimmin Martti Lutheriin,
jonka uskonpuhdistustyö alkoi vähän yli sata vuotta myöhemmin.
Husilaisuus jatkoi tulevina vuosisatoina toimintaansa -
mm. Böömin veljien kautta.
He ilahtuivat sitten Lutherin johtamasta uskonpuhdistuksesta.
Myöhemmin he olivat ydinjoukkona kreivi Zinzendorfin johtamassa -
herrnhutilaisseurakunnassa, johon myös tutustumme tässä sarjassa.
On mielenkiintoista havainnoida nämä yhteydet.
Mikään ei voi sammuttaa Jumalan Sanalle perustuvaa uskoa.
Tutkikaamme seuraavaksi Martti Lutherin elämää.
Hän syntyi Saksassa vuonna 1483 -
ja kuoli vuonna 1546.
Hän oli saksalainen munkki ja teologi, -
jonka opetukset käynnistivät uskon- puhdistuksen katolisessa kirkossa -
ja johtivat protestanttisen luterilaisen kirkkokunnan syntymiseen.
Martti Luther oli talollisen poika Keski-Saksasta.
Isä toivoi pojastaan lakimiestä, mutta Jumala ohjasi asioita toisin.
Erään ukonilman aikana salama iski aivan lähelle Marttia.
Tämä säikähti kovin ja antoi Jumalalle lupauksen ryhtyä munkiksi, -
mikäli hänen henkensä vain säästyisi.
Näin Martti Luther valitsi luostarielämän.
Luostarielämä oli ankaraa askeesia ja kilvoitusta.
Evankeliumin valo ei vielä päässyt nuoren Lutherin sydämeen.
Raamattua hän rakasti -
ja oli opinnoissaan ahkera ja tunnollinen, -
mikä loi hyvää pohjaa tulevaisuutta varten.
Hänestä tuli jumaluusopin tohtori ja raamatunselitysopin professori -
Wittenbergissä. Lutherille selvisi, -
kuinka paljon katolisen kirkon opetuksessa olikaan epäkohtia.
Saksaankin katolinen kirkko toi anekaupan.
Ane oli kirkon myöntämä asiakirja, -
jonka ostaja ajatteli vapautuvansa syntien ajallisista rangaistuksista
Häikäilemättömät anekauppiaat markkinoivat aneita sanoen: -
"Kun raha kirstuun kilahtaa, niin sielu taivaaseen vilahtaa."
Luther kauhistui anekauppaa -
ja naulasi kuuluisat 95 teesiään -
Wittenbergin linnankirkon oveen 31.10.1517.
Teesit kertoivat oikean parannus- ja pelastustien Raamatun mukaan.
Luther kritisoi paavin valtaa, pyhimyskulttia ja luostarielämää.
Kirjapainon avulla Lutherin ajatukset levisivät nopeasti -
ja saivat paljon kannatusta. Tieto tapahtumista tuli paaville asti.
Luther julistettiin pannaan eli kirkonkirkoukseen -
ja hänet kutsuttiin vastaamaan sanoistaan ja teoistaan -
Wormsin valtiopäiville vuonna 1521.
Hän ei kuitenkaan peruuttanut opetuksiaan, -
vaan sanoi kuuluisat sanansa: -
"Tässä seison enkä muuta voi. Jumala minua auttakoon."
Luther julistettiin valtakunnan kiroukseen.
Ystävät piilottivat Lutherin Wartburgin linnaan, -
jossa hän piileskeli salanimen ja parran turvin vajaan vuoden ajan.
Koetusten keskellä Lutherille kirkastui evankeliumin ydin -
nk. tornikokemuksessa.
Hän oppi tuntemaan, että Jumala ei ole pelottava tuomari, -
vaan rakastava Isä, joka pelastaa ihmiset armosta.
Pelastusta ei ansaita tekoja tekemällä, -
vaan se saadaan lahjaksi uskomalla Jeesuksen sovitustyöhön.
Jeesus on hänen vanhurskautenaan Jumalan edessä.
Tämä oli Lutherin suuri löytö.
Luther kertoi tästä kokemuksestaan: -
"Tunsin silloin itseni aivan uudestisyntyneeksi. -
Oli kuin olisin astunut Paratiisin avoimista porteista sisälle. -
Koko muun Raamatun kasvot avautuivat minulle siinä paikassa."
Luther alkoi saarnata evankeliumin sanomaa aivan uudella innolla.
Herätyksen tulet syttyivät Euroopassa.
Lutherilla on monia ansioita.
Hän kiteytti ansiokkaalla tavalla -
kristillisen uskon ytimen sisältö- periaatteessa seuraavasti: -
Muotoperiaate taas korostaa tätä: -
Lutherille tärkeä oli myös yleisen pappeuden periaate: -
Siis Lutherin kautta meille on välittynyt monta arvokasta asiaa, -
jotka meille voivat olla tänään itsestäänselvyyksiä, -
mutta Lutheria edeltävänä aikana ne eivät sitä olleet.
Yleisen pappeuden periaatteen pohjalta aloitettiin -
jumalanpalvelusuudistus, Raamatun kääntäminen kansankielelle -
ja kristinopin opetus. Papiston asema muuttui.
Regimenttiopin pohjalta kirkon ja valtion suhteet muuttuivat, -
ja paavin asema kyseenalaistettiin.
Luther käänsi Uuden testamentin 11 viikossa -
vuonna 1522 ollessaan Wartburgin linnassa.
Vanhan testamentin kääntämiseen häneltä kului -
työryhmän avustamanakin 12 vuotta.
Täydellinen saksankielinen Raamattu ilmestyi vuonna 1534.
Tällä on merkitystä meille suomalaisille.
Lutherin käännöksestä tuli myös muiden protestanttisten -
kansankielelle käännettyjen Raamattujen esikuva.
Mm. Ruotsin uskonpuhdistaja Olaus Petri -
ja Suomen uskonpuhdistaja Mikael Agricola käyttivät -
hänen käännöstään oman käännöstyönsä apuna.
Luther kuoli sairauksien murtamana helmikuussa 1546 -
synnyinkaupungissaan Eislebenissä -
ja jätti jälkeensä valtavan henkisen, hengellisen -
ja kirjallisen perinnön.
Katoliset suunnittelivat jo vastaiskuja, -
mutta Jumala itse oli sytyttänyt uskonpuhdistuksen tulen, -
ja Jumalan tulta ei mikään sammuta.
Seuraavina vuosikymmeninä alkoi nk. pietistinen herätys.
Sen yhteydestä tunnemme monia nimiä, -
mm. Johann Arndt, Philipp Spener, Hermann Francke -
ja Nikolaus Ludwig von Zinzendorf -
- siis nykyisen Saksan ja Tsekin alueilta.
Pietismi on monimuotoinen herätysliikehdintä.
Se on taustana useimmille suomalaisillekin herätyksille.
Sille on olennaista henkilökohtaisen uskonelämän korostus -
hartauskirjoja ja Raamattua lukemalla, -
kokoontuminen pieniin ryhmiin ja seuroihin, -
kristillisen rakkauden painottaminen, maallikkous, -
lähetystyö ja kutsu henkilökohtaiseen uskoon.
Kreivi Nikolaus Ludwig von Zinzen- dorf salli maatilalleen muodostua -
pakolaisyhteisön, joka otti suojelukseensa tulijoita -
hyvin erilaisista kristillisistä liikkeistä.
Liike alkoi kutsua itseään herrnhutilaisuudeksi, -
joka suomeksi tarkoittaa 'Herran varjeluksen alla'.
Elokuussa vuonna 1727 yhteisön ollessa monien kiistojen keskellä -
Pyhän Hengen voima kosketti voimak- kaasti herrnhutilaisten sydämiä.
Anteeksianto sai sijaa, ja herätys alkoi.
Päivänvalon näki moni meillekin tuttu asia.
Mm. 24/7 rukouksen tausta on osaltaan siinä, -
että kreivi Zinzendorf aloitti yhteisössään -
ympärivuorokautisen rukousvartion.
Se kesti katkeamatta 100 vuotta.
Myös monien tuntema Päivän tunnussana sai alkunsa -
yhteisön keskellä vuonna 1731.
Herrnhutilaisten yhteisö lähetti seuraavina vuosikymmeninä -
yli 300 lähettiä mm. Etelä-Amerikkaan, Grönlantiin, -
Ruotsin Lappiin, Venäjälle ja Intiaan.
Herätys eteni myös Englantiin ja Amerikkaan.
Herrnhutilaisuuden korostuksina on mm., -
että Jeesuksen veri on anteeksiantamuksen perusta.
Jeesus on kaiken kristillisen elämän keskus.
Kristittyjen tulee rakastaa toisiaan, -
ja ihmiset tulee johtaa henkilökohtaiseen uskoon.
Kristillisyydessä saa näkyä ilo ja pelastusvarmuus.
Kristittyjen oikeutena on kokoontua koteihin rukoilemaan -
ja lukemaan Raamattua yhdessä.
Evankeliumi tulee viedä kaikille kansoille.
Tässä ollaan elävän uskon ytimessä, -
josta monet herätykset ovat ammentaneet sisältöä.
Näihin moniin muihin herätyksiin tutustumme ensi ohjelmajaksossa.
Tämän kaupungin Herra, -
näiden ihmisten Luoja, -
koko kansamme suoja Sä oot.
Toivo toivottomalle, -
rauha rauhattomalle, -
valo pimeyden yllä Sä oot.
Herra, vertaistas' ei oo.
Vielä näemme suurempaa, Hänen armoaan julistakaa -
tähän kaupunkiin.
Vielä näemme suurempaa, Hänen armoaan julistakaa -
tähän kaupunkiin.
Tämän kaupungin Herra, -
näiden ihmisten Luoja, -
koko kansamme suoja Sä oot.
Toivo toivottomalle, -
rauha rauhattomalle, -
valo pimeyden yllä Sä oot.
Herra, vertaistas' ei oo.
Vielä näemme suurempaa, Hänen armoaan julistakaa -
tähän kaupunkiin.
Vielä näemme suurempaa, Hänen armoaan julistakaa -
tähän kaupunkiin.
Vielä näemme suurempaa, Hänen armoaan julistakaa -
tähän kaupunkiin.
Vielä näemme suurempaa, Hänen armoaan julistakaa.
Tämänkin ohjelmasarjan tekeminen on mahdollista -
vain vapaaehtoisen tuen varassa.
Tarvitsemme sinunkin rukoustukeasi. Tarvitsemme taloudellista tukea.
Kiitos tuestasi!
Jumala sinua runsaasti siunatkoon!
Tekstitys: Tuula-Riitta Virrankare